Tolong jelaskan mengenai Musim 2013–14 dari Robert Lewandowski dalam bahasa melayu

Pada 27 Julai 2013, Lewandowski bersama Dortmund memenangi Piala Super DFL ke atas Bayern Munich, 4-2. Jaringan pertamanya dalam musim 2013-14 apabila Dortmund menewaskan Augsburg 4-0 dalam perlawanan pembukaan Bundesliga pada 10 Ogos. Pada 1 November, beliau menjaringkan hat-tricknya dalam perlawanan Bundesliga 6–1 ke atas VfB Stuttgart.

Pada 25 Februari 2014, Lewandowski menjaringkan gol sebanyak dua kali dalam perlawanan 16 terbaik Liga Juara-Juara menentang Zenit Saint Petersburg di mana Lewandowski menjadi penjaring terbanyak BVB di kejohanan Eropah mengalahkan Stéphane Chapuisat dengan 16 rekod gol. Beliau menjaringkan gol ke-100nya bersama Dortmund dalam pemunculan ke-182nya dalam perlawanan menumpaskan VfL Wolfsburg dalam separuh akhir DFB-Pokal pada 16 April 2014 dan memakai jersi bernombor 100 pada hari tersebut.

Lewandowski menghabiskan musim 2013–14 sebagai penjaring terbanyak Bundesliga dengan memiliki 20 gol. Beliau juga menjaringkan enam gol di Liga Juara-Juara dan berjaya membantu Dortmund melangkah ke suku akhir. Dalam perlawanan kedua perlawanan 16 terbaik di antara Borussia Dortmund dan Zenit, Lewandowski menerima kad kuning kedua dan beliau terpaksa melupakan perlawanan pertama suku akhir menentang Real Madrid.

Lewandowski bermain untuk perlawanan terakhirnya bersama Dortmund pada perlawanan akhir DFB-Pokal 2014 menentang Bayern Munich pada 17 Mei, Dortmund tewas 0-2.